b'\n_START_ARTICLE_\nLygumai\n_START_SECTION_\nAjalugu\n_START_PARAGRAPH_\nXV sajandil mainiti esmakordselt Leedu suurv\xc3\xbcrstidele kuulunud Lygumai m\xc3\xb5isa. XVI sajandil l\xc3\xa4ks see Viekavi\xc4\x8diuste valdusse. Aastal 1523 p\xc3\xbcstitati Lygumaisse esimene puust kirik._NEWLINE_Aastal 1584 mainitakse Lygumaid kui alevit. Aastal 1646 sai alev turu. Aastal 1805 hakkas seal tegutsema kihelkonnakool, kus \xc3\xb5ppisid nii leedulased kui ka juudid. Alev p\xc3\xb5les aastail 1848 ja 1933; p\xc3\xa4rast teist tulekahju hakati Lygumaisse ehitama kivimaju._NEWLINE_Saksa okupatsioon algas Lygumais 2. augustil 1941. P\xc3\xa4rast seda hukkasid Saksa okupatsiooniv\xc3\xa4ed alevi l\xc3\xa4histel 200 sealset juuti. P\xc3\xa4rast s\xc3\xb5da tegutsesid alevi l\xc3\xa4histel Leedu metsavennad. N\xc3\xb5ukogude ajal oli Lygumai kohaliku kolhoosi keskasula.'